«Лъэпкъым и хъугъуэфIыгъуэ»
Аращ фIащар Щхьэлыкъуэ къуажэм дэт курыт еджапIэ №1-м фокIадэм и 21-м Адыгэхэм я махуэм и щIыхькIэ къыщызэрагъэпэща зэхыхьэм. Мы Iуэхур езыхьэжьар КъБР-м и Жылагъуэ палатэм и деж щыIэ ЩIалэгъуалэ советым щIэныгъэмкIэ, егъэджэныгъэмрэ гъэсэныгъэмкIэ и комиссэм хэт Лий Ланэщ.
Зэхыхьэм кърихьэлIа сабийхэр адыгэ хабзэм и Iуэхугъуэ нэхъыщхьэхэм щыгъуазэ ящIащ, апхуэдэу езы школакIуэхэри хуабжьу дихьэхыу къеджащ хэкум, бзэм, хабзэм ятеухуа усэхэм. ЕджакIуэхэм я пащхьэ къыщыпсэлъащ КъБР-м и Жылагъуэ палатэм щIалэгъуалэ политикэмкIэ, спортымрэ гъэсэныгъэмкIэ и комиссэм и унафэщI Гуппоев Тимур, къуажэм и егъэджакIуэ нэхъыжьхэм ящыщ, адыгэбзэмрэ литературэмкIэ егъэджакIуэхэм я ассоциацэм хэт Багъ Марьям, нэгъуэщIхэри. ЗэIущIэм и кIэухым абы хэтахэм зэщIыгъуу фэеплъ сурэт зытрагъэхащ.
КъБР-м и Жылагъуэ палатэм и деж щыIэ
ЩIалэгъуалэ советым и пресс-центр.
